Diari Oficial de la Generalitat Valenciana


Sumari del DOGV 9350, del 30-05-2022 (2022/4731)

RESOLUCIÓ de 21 de març de 2022, de la Direcció General d'Obres Públiques, Transport i Mobilitat Sostenible, per la qual s'acorda el nomenament de vocal suplent representant de les empreses carregadores de la Junta Arbitral del Transport d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4731


Data del document
:   21-03-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 21 de març de 2022, de la Direcció General d'Obres Públiques, Transport i Mobilitat Sostenible, per la qual s'acorda el nomenament de vocal suplent representant de les empreses carregadores de la Junta Arbitral del Transport d'Alacant. [2022/4731]  
La Llei 16/1987, d'ordenació dels transports terrestres, crea les juntes arbitrals del transport com a instrument de protecció i defensa de les parts intervinents en el transport, i estableix que, en tot cas, hauran de formar part de les juntes els representants de les empreses de transport o d'activitats auxiliars o complementàries d'aquest i representants dels carregadors i usuaris.  
Mitjançant la Llei orgànica 5/1987, es va delegar en les comunitats autònomes, en les quals aquestes hagen d'estar radicades, les funcions que la Llei d'ordenació dels transports terrestres atribueixen a les juntes arbitrals del transport. A l'efecte, el funcionament de les referides juntes es realitzarà respectant l'organització, funcions i règim jurídic establits en la Llei 16/1987, i en les seues normes de desplegplegament.  
Per la seua part , el Decret 46/1991, de 20 de març, del Consell, pel qual s'estableix el nombre, la composició i les normes de funcionament de les juntes arbitrals del transport a la Comunitat Valenciana, en l'article tercer, estableix que: «Cadascuna de les juntes estarà composta pel president i tres vocals, designats tots ells per la Direcció General de Transports», i que: «La Direcció General de Transports designarà el secretari de cadascuna de les juntes, càrrec que recaurà en el vocal membre de l'administració ». S'hi preveu també que podran designar-se membres suplents tant del president com dels vocals de les juntes. La necessitat d'atendre en cas d'imprevistos el funcionament de les juntes arbitrals del transport a fi que estiguen representats en tot moment tots els sectors implicats justifica aquesta resolució.  
  
En virtut del que s'ha exposat, i d'acord amb el que es disposa en l'articule 12 del Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat, en relació amb el que s'estableix en l'article 141 del Decret 105/2019, de 5 de juliol, pel qual s'estableix l'estructura bàsica de la Presidència i de les conselleries de la Generalitat , resolc:  
  
Primer  
Nomenar Rafael Fernández Eivissa com a vocal suplent en representació de les empreses carregadores de la Junta Arbitral del Transport d'Alacant.  
  
Segon  
Aquest nomenament tindrà efectes des de la data de la signatura, amb independència de la posterior publicació en el DOGV.  
  
Tercer  
Es deixa sense efecte la Resolució de 10 de març de 2022, de la directora general d'Obres Públiques. Transports i Mobilitat Sostenible, per la qual es nomena el Sr. Rafael Fernández Eivissa com a vocal suplent en representació de les empreses carregadores de la Junta Arbitral del Transport d'Alacant, amb efectes des de l'1 de març de 2022.  
  
València, 21 de març de 2022.- La directora general d'Obres Públiques, Transport i Mobilitat Sostenible: Roser Obrer Marco.